title: Angharad James
text: Angharad James (1677–1749) a oa un delennourez hag ur varzhez kembraek.
  
  He buhez
  Ganet e oa bet en atant Gelliffrydau e Baladeulyn, e Dyffryn Nantlle, e hanternoz Kembre d'ar 16 a viz Gouere 1677. Dimeziñ a reas da William Prichard, ur gwaz kalz koshoc'h egeti hag a oa o terc'hel un atant e Cwm Penamnen, er c'hreisteiz da Dolwyddelan Bevañ a reas e Tai Penmaen ar peurrest eus he buhez, ha derc'hel a reas da labourat an douar hec'h-unan p'en em gavas intañvez. Mervel a reas d'ar 25a viz Eost 1749 ha beziet e voe en iliz Santez Gwyddelan e Dolwyddelan..
  
  An arzourez
  Un delennourez ampart e oa ha lakaat a rae he devezhourien da zañsal war an tonioù sonet ganti.
  
  Ur varzhez e voe ivez, unan eus nebeud a verc'hed o deus tapet brud gant o barzhonegoù kembraek Dornskridoù zo chomet war he lerc'h hag a zo miret e Levraoueg Vroadel Kembre en Aberystwyth.. E-touez ar skridoù-se ez eus ur marvnad savet war-lerc'h marv he mab 16 vloaz hag unan all savet war-lerc'h marv he gwaz.
  
  Notennoù
  
  Ganedigezhioù 1677
  Marvioù 1749
  Barzhezed Kembre
  Barzhezed kembraek
  Telennourezed